**NEFORMALIOJO PROFESINIO MOKYMO PROGRAMA**

**1. PROGRAMOS APIBŪDINIMAS**

1.1. Programos pavadinimas lietuvių kalba

|  |
| --- |
| Krovininio automobilio vairuotojo kompetencijų periodinio tobulinimo neformaliojo profesinio mokymo programa |

1.2. Programos valstybinis kodas *(suteikiamas įregistravus programą)*

|  |
| --- |
| N32104102 |

1.3. Švietimo sritis

|  |
| --- |
| Transporto paslaugos |

1.4. Švietimo posritis / posričiai

|  |
| --- |
| Transporto paslaugos |

1.5. Programos apimtis mokymosi kreditais

|  |
| --- |
| 2 kreditai |

1.6. Programos apimtis akademinėmis valandomis kontaktiniam darbui, jų pasiskirstymas teoriniam ir praktiniam mokymui

|  |
| --- |
| 36 akademinės valandos kontaktiniam darbui, iš kurių 10 akademinių valandų skiriama teoriniam mokymui, 26 akademinės valandos – praktiniam mokymui. |

1.7. Minimalūs reikalavimai, norint mokytis pagal programą (jeigu nustatyta)

|  |
| --- |
| Asmuo privalo turėti motorinių transporto priemonių kroviniams vežti vairuotojo kvalifikacijos įgijimą arba vairuotojo kompetencijos įgijimą patvirtinantį pažymėjimą (asmenims, įgijusiems teisę vairuoti C1 arba C kategorijos transporto priemones iki 2009 m. rugsėjo 10 d., šis reikalavimas netaikomas). |

1.8. Programoje įgyjamos ar tobulinamos kompetencijos

|  |  |  |
| --- | --- | --- |
| Kompetencijos pavadinimas | Kvalifikacijos pavadinimas, lygis pagal Lietuvos kvalifikacijų sandarą, jos valstybinis kodas | Profesinio standarto pavadinimas, jo valstybinis kodas |
| 1. Vairuoti motorinę transporto priemonę kroviniams vežti komerciniais tikslais saugiai, tausojant aplinką ir esant įvairioms eismo sąlygoms. | Motorinių transporto priemonių kroviniams vežti vairuotojas,  LTKS III, H149302 | Transportavimo ir saugojimo paslaugų sektoriaus profesinis standartas, PSH01 |
| 2. Pakrauti motorinę transporto priemonę deramai laikantis saugos ir tinkamo transporto priemonės naudojimo taisyklių. | Motorinių transporto priemonių kroviniams vežti vairuotojas,  LTKS III, H149302 | Transportavimo ir saugojimo paslaugų sektoriaus profesinis standartas, PSH01 |
| 3. Planuoti ir vykdyti krovinių vežimo veiklą. | Motorinių transporto priemonių kroviniams vežti vairuotojas,  LTKS III, H149302 | Transportavimo ir saugojimo paslaugų sektoriaus profesinis standartas, PSH01 |

1.9. Papildomi reikalavimai mokymą pagal programą užsakančios ir (ar) mokymą finansuojančios institucijos

|  |
| --- |
| ~~-~~ |

**2. PROGRAMOS TURINYS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Modulio pavadinimas (valstybinis kodas)** | **Modulio LTKS lygis** | **Kompetencija(-os)** | **Kompetencijos(-jų) pasiekimą nurodantys mokymosi rezultatai** | **Modulio apimtis mokymosi kreditais** | **Akademinės valandos kontaktiniam darbui** | | |
| **Teoriniam mokymui** | **Praktiniam mokymui** | **Iš viso** |
| Krovinių pervežimas | III | 1. Vairuoti motorinę transporto priemonę kroviniams vežti komerciniais tikslais saugiai, tausojant aplinką ir esant įvairioms eismo sąlygoms. | Atpažinti padidintos rizikos eismo situacijas  Vairuoti laikantis optimalaus degalų naudojimo režimo  Formuoti tinkamų vairavimo veiksmų įpročius  Vairuojant laikytis aktualių eismo reglamentavimo reikalavimų  Įvertinti eismo rizikas ir priimti tinkamus vairavimo sprendimus esant skirtingoms eismo ir kelio sąlygoms  Atlikti tinkamus veiksmus įvykus eismo įvykiui ar prireikus neplanuotai sustabdyti transporto priemonę | 2 | 10 | 26 | 36 |
| 2. Pakrauti motorinę transporto priemonę deramai laikantis saugos ir tinkamo transporto priemonės naudojimo taisyklių. | Prižiūrėti krovinio krovimą  Atlikti krovinio pritvirtinimą arba pritvirtinimo patikrinimą  Kontroliuoti vežamo krovinio dokumentus  Žinoti pagrindinius pavojingųjų krovinių ir gyvūnų vežimo reikalavimus |
| 3. Planuoti ir vykdyti krovinių vežimo veiklą. | Suplanuoti darbo ir poilsio laikotarpius  Naudotis skaitmeniniu tachografu  Laikytis sveikatos rizikų mažinimo principų  Apibūdinti vairuotojo įtaką kompanijos reputacijai |

**3. MODULIŲ APRAŠAI**

**Modulio pavadinimas – „Krovinių pervežimas“**

|  |  |  |
| --- | --- | --- |
| Valstybinis kodas |  | |
| Modulio LTKS lygis | III | |
| Apimtis mokymosi kreditais | 2 | |
| Asmens pasirengimo mokytis modulyje reikalavimai (jei taikoma) | Asmuo privalo turėti motorinių transporto priemonių kroviniams vežti vairuotojo kvalifikacijos įgijimą (asmenims, įgijusiems teisę vairuoti C1 arba C kategorijos transporto priemones iki 2009 m. rugsėjo 10 d., šis reikalavimas netaikomas). | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Vairuoti motorinę transporto priemonę kroviniams vežti komerciniais tikslais saugiai, tausojant aplinką ir esant įvairioms eismo sąlygoms. | 1.1. Atpažinti padidintos rizikos eismo situacijas. | **Tema.** ***Eismo rizikos***   * Eismo pavojų atsiradimo priežastys * Eismo pavojai, susiję su didelių gabaritų ir masės transporto priemonių judėjimu * Specifinės eismo pavojų atsiradimo vietos (eismas stovėjimo aikštelėse, pasienio kontrolės punktuose, pakrovimo ir iškrovimo vietose, maršrutinio transporto stotelėse ir greta jų, pėsčiųjų eismo įvertinimas) * Eismo rizikų geografinės tendencijos: infrastruktūros, gamtos sąlygų ir žmonių įpročių lemiami pavojaus faktoriai * Lietuvos ir Europos ekonominės erdvės šalių eismo įvykių statistikos kitimas * Eismo įvykių, į kuriuos patenka krovininiai automobiliai ir autobusai, statistika |
| 1.2. Vairuoti laikantis optimalaus degalų naudojimo režimo. | **Tema.** ***Vairavimas optimaliai naudojant degalus***   * Įsibėgėjimas, atstumo laikymasis ir stabdymas (įskaitant įkalnes ir nuokalnes bei skirtingo eismo intensyvumo sąlygas) * Automobilių kinematinės ir galios charakteristikos, optimalūs veikimo režimai * Eismo srauto stebėjimas, eismo dalyvių veiksmų prognozavimas – būdingieji atvejai * Transporto priemonės kinetinės energijos panaudojimas * Transporto priemonės priežiūros veiksmai, skirti užtikrinti optimalų degalų naudojimą * Modernių saugumo ir greičio palaikymo sistemų naudojimo galimybės |
| 1.3. Formuoti tinkamų vairavimo veiksmų įpročius. | **Tema.** ***Eismo taisyklių, reikalavimų ir reglamentavimo pakeitimai***   * Lietuvos kelių eismą reglamentuojančių teisės aktų (Kelių eismo taisyklių, Saugaus eismo automobilių keliais įstatymo ir kt.) pakeitimai, įsigalioję per pastaruosius penkerius metus * Užsienio šalių eismo reikalavimų pasikeitimai, aktualios tendencijos ir dažniausiai pasitaikantys pažeidimai |
| 1.4.Vairuojant laikytis aktualių eismo reglamentavimo reikalavimų. | **Tema.** ***Saugaus vairavimo veiksmai ir įpročiai***   * Kelio sąlygų stebėjimas, pavojaus identifikavimas: bendrieji (oro, kelio dangos, vietovės) ir specifiniai (išskirtinių transporto priemonių, eismo dalyvių, eismo aplinkos) keliamų pavojų požymiai * Taisyklingos vairuotojo sėdėsenos, laikysenos, rankų padėties ir dėmesio paskirstymo įpročių buvimo įtaka tinkamam vairavimo veiksmų atlikimui * Modernių transporto priemonių saugumo sistemos – paskirtis ir tinkamas naudojimas |
| 1.5. Įvertinti eismo rizikas ir priimti tinkamus vairavimo sprendimus esant skirtingoms eismo ir kelio sąlygoms. | **Tema.** ***Tinkamo rizikos suvokimo svarba priimant vairavimo sprendimus***   * Saugus manevravimas (važiavimo pradžia, įsibėgėjimas, važiavimo krypties keitimas ir stabdymas) * Manevravimas važiuojant slidžia kelio danga * Stabdymas važiuojant skirtingomis kelio dangomis (gero sukibimo, slidžia ir važiuojant vienos pusės ratais gero sukibimo, kitos – slidžia danga) * Važiavimas nuokalne su posūkiu ir slidžia kelio danga * Transporto priemonės saugumo sistemų naudojimas ir jų galimybių įvertinimas * Vairuotojo galimybių valdyti transporto priemonę važiuojant sudėtingomis eismo sąlygomis įvertinimas * Situacijos kai kelionė turi būti atidėta |
| 1.6. Atlikti tinkamus veiksmus įvykus eismo įvykiui ar prireikus neplanuotai sustabdyti transporto priemonę. | **Tema.** ***Veiksmai įvykus eismo įvykiui (avarijai)***   * Taisyklingas vairuotojo veiksmų ir prioritetų, įvykus eismo įvykiui, eiliškumas * Padėties įvertinimas, saugos priemonės * Pagalbos iškvietimas ir teikimas nukentėjusiems * Informacijos apie eismo įvykį išsaugojimas ir susijusių dokumentų tvarkymas (avarijos ataskaitos parengimas) * Veiksmai ir jų seka prireikus sustabdyti transporto priemonę dėl gedimo |
| 2. Pakrauti motorinę transporto priemonę deramai laikantis saugos ir tinkamo transporto priemonės naudojimo taisyklių. | 2.1. Prižiūrėti krovinio krovimą. | **Tema. *Transporto priemonės pakrovimas ir iškrovimas***   * Krovinių tipai ir savybės * Pakrovimo galimybės ir reikalavimai (leistinųjų apkrovų dydžiai, jų laikymosi kontrolė) * Apkrovos paskirstymo įtaka transporto priemonės dinamikai * Darbų sauga pakrovimo, tvirtinimo ir iškrovimo metu * Netinkamo pakrovimo pasekmės ir atsakomybė |
| 2.2. Atlikti krovinio pritvirtinimą arba pritvirtinimo patikrinimą. | **Tema. *Krovinio pritvirtinimas ir kontrolė***   * Krovinio tvirtinimo poreikis ir galimybės * Tinkamų tvirtinimo priemonių parinkimas * Skirtingų tipų krovinio vienetų pritvirtinimas ir (ar) pritvirtinimo patikrinimas * Krovinio uždengimas * Atsakomybė už tvirtinimo tinkamumą |
| 2.3. Kontroliuoti vežamo krovinio dokumentus. | **Tema. *Krovinių vežimo veiklos formalieji reikalavimai, ekonominė aplinka***   * Krovinių vežimo rinkos teisiniai ir ekonominiai aspektai * Reikalavimų taikymo ir laikymosi praktika vykdant vidinius, tarptautinius, tranzitinius ir kabotažinius krovinių pervežimus * Transporto priemonės dokumentų (registracijos, techninės apžiūros, tinkamumo, sertifikavimo ir kt.) ir įrašų juose patikrinimas * Krovinį lydinčių dokumentų pildymas ir kontrolė |
| 2.4. Žinoti pagrindinius pavojingųjų krovinių ir gyvūnų vežimo reikalavimus. | **Tema. *Pavojingųjų krovinių ir gyvūnų vežimas***   * Pagrindiniai pavojingųjų krovinių vežimo reikalavimai transporto priemonėms ir vairuotojams * Dokumentai ir saugos priemonės, kurias privaloma turėti vežant pavojinguosius krovinius * Bendrieji reikalavimai vežant gyvūnus ir susiję reikalavimai, taikomi maršrutų planavimui, transporto priemonėms, vairuotojams ir gyvūnų vežėjams * Greitai gendančių produktų vežimas. |
| 3. Planuoti ir vykdyti krovinių vežimo veiklą. | 3.1. Suplanuoti darbo ir poilsio laikotarpius. | **Tema. *Vairuotojo darbo ir poilsio laikotarpius bei jų laikymosi būdą nustatantys reglamentai***   * Pagrindiniai darbo ir poilsio laikotarpių laikymosi reikalavimai * Sudėtingi darbo ir poilsio laikotarpių reikalavimų taikymo atvejai * Dažniausiai pasitaikančios reglamentų interpretavimo klaidos ir pasekmės už reikalavimų nesilaikymą * Reglamentų, nustatančių vairuotojų darbo ir poilsio laikotarpių reikalavimus taikymo praktika skirtingose šalyse |
| 3.2. Naudotis skaitmeniniu tachografu. | **Tema. *Naudojimasis tachografu***   * Skirtingų vairuotojo veiklos režimų atvejai ir jų nustatymas tachografe * Pradžios (arba pabaigos) šalies įvedimas * Rankinis informacijos apie darbo ir poilsio laikotarpius suvedimas * Ataskaitos spausdinimas * Kelto režimas * „OUT“ režimo ypatumai * Vietinio laiko nustatymas, tachografo spausdintuvo techninis aptarnavimas, vairuotojo veiksmai tachografui sugedus |
| 3.3. Laikytis sveikatos rizikų mažinimo principų. | **Tema. *Vairuotojo sveikatai darbe kylančios rizikos***   * Ergonomika vairuojant ir atliekant kitus darbus * Riziką keliantys judesiai * Nuovargio, streso ir psichologinių dirgiklių keliamos rizikos * Kritinių situacijų identifikavimas ir elgesys joms ištikus |
| 3.4. Apibūdinti vairuotojo įtaką kompanijos reputacijai. | **Tema. *Vairuotojo elgesys darbe: įprastinės ir konfliktinės situacijos***   * Vairuotojo bendravimo kultūra ir vairuotojo profesinė etika * Aprangos ir elgesio įtaka profesionalumo įvaizdžio kūrimui * Tinkamo požiūrio į darbo vietos, transporto priemonės priežiūrą ir atstovaujamos kompanijos reputaciją formavimas |
| Mokymosi pasiekimų vertinimo kriterijai | Atpažintos padidintos rizikos eismo situacijos. Vairuota laikantis optimalaus degalų naudojimo režimo. Nusakyta tinkamų vairavimo veiksmų įpročių formavimo svarba. Išvardyti aktualių eismo reglamentavimo teisės aktų reikalavimai. Įvertintos eismo rizikos ir priimti tinkami vairavimo sprendimai esant skirtingoms eismo ir kelio sąlygoms. Tinkama eilės tvarka išvardyti veiksmai įvykus eismo įvykiui ar prireikus neplanuotai sustabdyti transporto priemonę. Prižiūrėtas krovinio krovimas. Tinkamai atliktas krovinio pritvirtinimas arba pritvirtinimo patikrinimas. Užpildyti ir patikrinti krovinį lydintys dokumentai. Pademonstruotas pagrindinių pavojingųjų krovinių ir gyvūnų vežimo reikalavimų žinojimas. Suplanuoti darbo ir poilsio laikotarpiai. Pademonstruotas gebėjimas naudotis skaitmeniniu tachografu. Paaiškinta kaip deramai laikytis sveikatos rizikų mažinimo principų. Apibūdinta vairuotojo įtaka atstovaujamos kompanijos reputacijai. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Literatūra ir norminiai dokumentai, reguliuojantys krovinių vežimą * Vaizdinės mokymo priemonės * Mokymo užduotys, klausimynai ir testai, konspektai * Specialybės literatūra ir krovinių vežimą reglamentuojantys norminiai aktai   *Mokymo(si) priemonės:*   * Krovinį lydinčių dokumentų pavyzdžiai * Mokomieji dokumentų blankai, skirti mokytis teisingai užpildyti su krovinių pervežimu susijusius dokumentus * Transporto priemonės, atitinkančios C1 ir C ir / arba C1E ir CE vairuotojo kategorijas, kurių registracijos dokumente yra žyma ST (mokomoji transporto priemonė su papildoma valdymo įranga vairavimo instruktoriui) * Skirtingų tipų krovinio vienetai, taros ir pakuotės pavyzdžiai, pritaikyti daugkartiniam pakrovimui ir iškrovimui iš transporto priemonės krovinių skyriaus, sukrovimui skirtingais būdais ir pritvirtinimui * Krovinio tvirtinimo priemonės (diržai, grandinės, įtempiamas tvirtinimo tinklas) * Skaitmeninio tachografo veikimo stendai ir kompiuterinė programa, skirta tobulinti naudojimosi skirtingais skaitmeniniais tachografais įgūdžius * Priešgaisrinės saugos, pirmosios medicininės pagalbos priemonės ir higienos įgūdžių mokymo vaizdinės priemonės * Saugos priemonės, kurias privaloma turėti vežant pavojinguosius krovinius. | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis mokymo(si) medžiagai pateikti.  Praktinio mokymo klasė, aprūpinta kompiuteriais su programine įranga (pagal numatomą mokyti mokinių skaičių).  Patalpa – praktinio mokymo užsiėmimams skirta vieta pritaikyta ir aprūpinta reikalingais techniniais įrenginiais ir priemonėmis, reikalingais transporto priemonių apžiūrai, techninės priežiūros, krovinių pakrovimo, pritvirtinimo ir iškrovimo darbams atlikti.  Speciali praktinio mokymo aikštelė, su vieta transporto priemonių apžiūrai ir šie specialūs elementai (trasos, zonos), prie kurių turi būti užtikrintas saugus privažiavimas ir nuvažiavimas:   * + krovinių pakrovimo – iškrovimo vieta (rampa). Rampa turi būti stacionari – sumontuota pastate ar statinyje taip, kad daugkartiniai privažiavimai transporto priemonės galą įremiant į rampos atramas jos nedeformuotų. Konstrukcija turi tokia, kad užtikrintų galimybę per rampą vykdyti krovos darbus krautuvais ir vežimėliais esant įvairioms oro sąlygoms;   + nuokalnė (įkalnė) su „U“ formos posūkiu nuokalnės pabaigoje. Šio elemento slidus vientisas paviršius, pagamintas dervos pagrindu, kuris nuolat drėkinamas vandeniu, kad susidarytų slidi danga, turi būti ne mažesnis kaip 80 m ilgio ir ne mažesnis kaip 8 m pločio, kurio nuolydis yra ne mažesnis kaip 6 %, su avarine zona. Avarinės zonos dydis turi būti ne mažesnis kaip 10 m išorinėje posūkio pusėje, 4 m vidinėje posūkio pusėje ir ne mažesnis kaip 30 m ilgio trasos pabaigoje. Šis elementas taikomas transporto priemonių vairuotojų praktinio vairavimo gebėjimų (stabdymas važiuojant nuokalne, taisyklingas posūkių su slidžia danga pravažiavimas, važiavimo pradžia įkalnėje ir pan.) tobulinimui;   + slydimo trasa (su dinamine plokšte): jos slidus paviršius, turi būti ne mažiau kaip 80 m ilgio ir ne mažiau kaip 10 m pločio su avarine zona, kurios dydis ne mažiau kaip po 10 m iš abiejų pusių bei ne mažiau kaip 40 m trasos pabaigoje; nuolatinės slydimo trasos nuolydis turi būti ne didesnis kaip 2 %, o jos specialiai paruoštas transporto priemonių slydimui ir nuolat drėkinamas vandeniu paviršius turi būti toks, kad susidarytų slidi danga (sukibimas ne didesnis kaip 35 SRT), kuria važiuojant net ir nedideliu greičiu galima sudaryti ekstremalias vairavimo situacijas; nuolatinės slydimo trasos pradžioje turi būti sumontuota, su galimybe paslinkti į abi puses, dinaminė plokštė, leidžianti saugiai imituoti transporto priemonės slydimą šonu: važiuojant per dinaminę plokštę, transporto priemonės galinė ašis pastumiama (pastūmimo intensyvumas privalo būti reguliuojamas) į šoną tam, kad už plokštės esančioje slydimo zonoje transporto priemonė slystų šonu; šioje zonoje turi būti galimybė atlikti įvairius stabdymo pratimus, esant įvairiems transporto priemonės greičiams, įrodant mokymų dalyviui transporto priemonės greičio ir kitų faktorių įtaką stabdymui ir transporto priemonės valdymui esant įvairioms kliūtims.   Kai programą siekiantis įgyvendinti ar įgyvendinantis profesinio mokymo teikėjas naudoja praktinio mokymo vietą, kuri jam nuosavybės teise nepriklauso, nuomos (panaudos) sutarties sudarymo juridinis faktas turi būti įregistruotas Nekilnojamojo turto registre. | |
| Kvalifikaciniai ir kompetencijų reikalavimai mokytojams (dėstytojams) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo, mokslo ir sporto ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) motorinių transporto priemonių kroviniams vežti vairuotojo profesinę kvalifikaciją ar lygiavertę kvalifikaciją (išsilavinimą) ir ne mažesnę kaip 3 metų tarptautinio krovinių vežimo vairuotojo arba vairavimo instruktoriaus profesinės veiklos patirtį;  3) suteiktą teisę dirbti vairuotojų mokytoju arba profesijos (atitinkamai pagal vedamą temą) mokytoju. | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Krovininio automobilio vairuotojo kompetencijų periodinio tobulinimo neformaliojo profesinio mokymo programos priedas

**Programos rengimo pagrindas ir mokymo organizavimo metodinės nuorodos**

Programa skirta periodiškai tobulinti motorinių transporto priemonių kroviniams vežti vairuotojų turimas kompetencijas pagilinant kai kurių dalykų išmanymą ir pakartojant juos: atnaujinamos vairuotojų darbui svarbios žinios, ypatingą dėmesį skiriant kelių eismo saugumui, darbuotojų sveikatai ir saugai ir vairavimo poveikio aplinkai mažinimui.

Mokymo pagal šią programą baigimo rezultatas – atliktas vairuotojo profesinių žinių ir įgūdžių atnaujinimas, kurio pagrindu pratęsiama profesinė kvalifikacija vežti krovinius komerciniais tikslais.

Mokymo baigimas patvirtinamas išduodant neformalaus profesinio mokymo baigimo pažymėjimą (kodas 3105 arba 3106).

Programa parengta vadovaujantis šių teisės aktų nuostatomis:

* Lietuvos Respublikos Švietimo, mokslo ir sporto ministro įsakymas „Dėl Profesinio mokymo programų rengimo ir registravimo tvarkos aprašo patvirtinimo“ (2018 m. lapkričio 22 d. Nr. V-925);
* Lietuvos Respublikos profesinio mokymo įstatymas Nr. VIII-450 (2017 m. gruodžio 14 d. Nr. XIII-888)
* Lietuvos Respublikos Saugaus eismo automobilių keliais įstatymas (2000 m. spalio 12 d. Nr. VIII-2043);
* Lietuvos Respublikos Susisiekimo ministro įsakymas „Dėl C1, C1E, C, CE, D1, D1E, D, DE kategorijų motorinių transporto priemonių vairuotojų mokymo pradinei profesinei kvalifikacijai įgyti ir vairuotojų periodinio profesinio mokymo tvarkos aprašo patvirtinimo“ (2011 m. vasario 3 d. Nr. 3-79);
* Europos parlamento ir Tarybos Direktyva (ES) 2018/645 (2018 m. balandžio 18 d.), kuria iš dalies keičiama Direktyva 2003/59/EB dėl tam tikrų kelių transporto priemonių kroviniams ir keleiviams vežti vairuotojų pradinės kvalifikacijos ir kvalifikacijos kėlimo ir Direktyva 2006/126/EB dėl vairuotojo pažymėjimų;
* Europos parlamento ir Tarybos Direktyva 2003/59/EB (2003 m. liepos 15 d.) dėl tam tikrų kelių transporto priemonių kroviniams ir keleiviams vežti vairuotojų pradinės kvalifikacijos ir periodinio mokymo, iš dalies keičianti Tarybos reglamentą (EEB) Nr. 3280/85 ir Tarybos direktyvą 91/439/EEB bei panaikinanti Tarybos direktyvą 76/914/EEB;
* Transportavimo ir saugojimo paslaugų profesinis standartas.

Organizuojant mokymą pagal šią programą ir siekiant, kad mokymas atitiktų teisės aktų reikalavimus, programos mokymo temų eiliškumas ir apimtis paskirstomas į penkias dalis lentelėje pateikiama tvarka:

|  |  |  |  |
| --- | --- | --- | --- |
|  | Temos ir potemės | Akademinės valandos kontaktiniam darbui | |
| I dalis | **Eismo rizikos**  • Eismo pavojų atsiradimo priežastys  • Eismo pavojai, susiję su didelių gabaritų ir masės transporto priemonių judėjimu  • Specifinės eismo pavojų atsiradimo vietos (eismas stovėjimo aikštelėse, pasienio kontrolės punktuose, pakrovimo ir iškrovimo vietose, maršrutinio transporto stotelėse ir greta jų, pėsčiųjų, dviračių ir kt. smulkiųjų eismo dalyvių judėjimo įvertinimas)  • Eismo rizikų geografinės tendencijos: infrastruktūros, gamtos sąlygų ir žmonių įpročių lemiami pavojaus faktoriai  • Lietuvos ir Europos ekonominės erdvės šalių eismo įvykių statistikos kitimas  • Eismo įvykių, į kuriuos patenka krovininiai automobiliai ir autobusai, statistika  **Eismo taisyklių, reikalavimų ir reglamentavimo pakeitimai**  • Lietuvos kelių eismą reglamentuojančių teisės aktų (Kelių eismo taisyklių, Saugaus eismo automobilių keliais įstatymo ir kt.) pakeitimai, įsigalioję per pastaruosius penkerius metus  • Užsienio šalių eismo reikalavimų pasikeitimai, aktualios tendencijos ir dažniausiai pasitaikantys pažeidimai  **Vairavimas optimaliai naudojant degalus**  • Įsibėgėjimas, atstumo laikymasis ir stabdymas (įskaitant įkalnes ir nuokalnes bei skirtingo eismo intensyvumo sąlygas)  • Automobilių kinematinės ir galios charakteristikos, optimalūs veikimo režimai  • Eismo srauto stebėjimas, eismo dalyvių veiksmų prognozavimas – būdingieji atvejai  • Transporto priemonės kinetinės energijos panaudojimas  • Transporto priemonės priežiūros veiksmai, skirti užtikrinti optimalų degalų naudojimą  • Modernių greičio ir atstumo palaikymo sistemų naudojimo galimybės  **Veiksmai įvykus eismo įvykiui (avarijai)**  • Taisyklingas vairuotojo veiksmų ir prioritetų, įvykus eismo įvykiui, eiliškumas  • Padėties įvertinimas, saugos priemonės  • Pagalbos iškvietimas ir teikimas nukentėjusiems  • Informacijos apie eismo įvykį išsaugojimas ir susijusių dokumentų tvarkymas (avarijos ataskaitos parengimas)  • Veiksmai ir jų seka prireikus sustabdyti transporto priemonę dėl gedimo | Teoriniam mokymui 3 val.  Praktiniam mokymui 4 val. | Iš viso daliai 7 val. |
| II dalis | **Saugaus vairavimo veiksmai ir įpročiai**  • Kelio sąlygų stebėjimas, pavojaus identifikavimas: bendrieji (oro, kelio dangos, vietovės) ir specifiniai (išskirtinių transporto priemonių, eismo dalyvių, eismo aplinkos) keliamų pavojų požymiai  • Taisyklingos vairuotojo sėdėsenos, laikysenos, rankų padėties ir dėmesio paskirstymo įpročių buvimo įtaka tinkamam vairavimo veiksmų atlikimui  • Modernių transporto priemonių saugumo sistemos – paskirtis ir tinkamas naudojimas  **Tinkamo rizikos suvokimo svarba priimant vairavimo sprendimus**  • Saugus manevravimas (važiavimo pradžia, įsibėgėjimas, važiavimo krypties keitimas ir stabdymas)  • Manevravimas važiuojant slidžia kelio danga  • Stabdymas važiuojant skirtingomis kelio dangomis (gero sukibimo, slidžia ir važiuojant vienos pusės ratais gero sukibimo, kitos – slidžia danga)  • Važiavimas nuokalne su posūkiu ir slidžia kelio danga  • Transporto priemonės saugumo sistemų naudojimas ir jų galimybių įvertinimas  • Vairuotojo galimybių valdyti transporto priemonę važiuojant sudėtingomis eismo sąlygomis įvertinimas  • Situacijos kuomet kelionė turi būti atidėta | Teoriniam mokymui 1 val.  Praktiniam mokymui 6 val. | Iš viso daliai 7 val. |
| III dalis | **Vairuotojo darbo ir poilsio laikotarpius bei jų laikymosi būdą nustatantys reglamentai**  • Pagrindiniai darbo ir poilsio laikotarpių laikymosi reikalavimai  • Sudėtingi darbo ir poilsio laikotarpių reikalavimų taikymo atvejai  • Dažniausiai pasitaikančios reglamentų interpretavimo klaidos ir pasekmės už reikalavimų nesilaikymą  • Reglamentų, nustatančių vairuotojų darbo ir poilsio laikotarpių reikalavimus taikymo praktika skirtingose šalyse  **Naudojimasis tachografu**  • Skirtingų vairuotojo veiklos režimų atvejai ir jų nustatymas tachografe  • Pradžios (arba pabaigos) šalies įvedimas  • Rankinis informacijos apie darbo ir poilsio laikotarpius suvedimas  • Ataskaitos spausdinimas  • Kelto režimas  • „OUT“ režimo naudojimo ypatumai  • Vietinio laiko nustatymas, tachografo spausdintuvo techninis aptarnavimas, vairuotojo veiksmai tachografui sugedus | Teoriniam mokymui 3 val.  Praktiniam mokymui 4 val. | Iš viso daliai 7 val. |
| IV dalis | **Vairuotojo sveikatai darbe kylančios rizikos**  • Ergonomika vairuojant ir atliekant kitus darbus  • Riziką keliantys judesiai  • Nuovargio, streso ir psichologinių dirgiklių keliamos rizikos  • Kritinių situacijų identifikavimas ir elgesys joms ištikus  **Vairuotojo elgesys darbe: įprastinės ir konfliktinės situacijos**  • Vairuotojo bendravimo kultūra ir vairuotojo profesinė etika  • Aprangos ir elgesio įtaka profesionalumo įvaizdžio kūrimui  • Tinkamo požiūrio į darbo vietos, transporto priemonės priežiūrą ir atstovaujamos kompanijos reputaciją formavimas  **Pavojingųjų krovinių ir gyvūnų vežimas**  • Pagrindiniai pavojingųjų krovinių vežimo reikalavimai transporto priemonėms ir vairuotojams  • Dokumentai ir saugos priemonės, kurias privaloma turėti vežant pavojinguosius krovinius  • Bendrieji reikalavimai vežant gyvūnus ir susiję reikalavimai, taikomi maršrutų planavimui, transporto priemonėms, vairuotojams ir gyvūnų vežėjams  • Greitai gendančių produktų vežimas. | Teoriniam mokymui 2 val.  Praktiniam mokymui 5 val. | Iš viso daliai 7 val. |
| V dalis | **Transporto priemonės pakrovimas ir iškrovimas**  • Krovinių tipai ir savybės  • Pakrovimo galimybės ir reikalavimai (leistinųjų apkrovų dydžiai, jų laikymosi kontrolė)  • Apkrovos paskirstymo įtaka transporto priemonės dinamikai  • Darbų sauga pakrovimo, tvirtinimo ir iškrovimo metu  • Netinkamo pakrovimo pasekmės ir atsakomybė  **Krovinio pritvirtinimas ir kontrolė**  • Krovinio tvirtinimo poreikis ir galimybės  • Tinkamų tvirtinimo priemonių parinkimas  • Skirtingų tipų krovinio vienetų pritvirtinimas ir (ar) pritvirtinimo patikrinimas  • Krovinio uždengimas  • Atsakomybė už tvirtinimo tinkamumą  **Krovinių vežimo veiklos formalieji reikalavimai, ekonominė aplinka**  • Krovinių vežimo rinkos (skirtingų pervežimo būdų, rūšių ir technologijų) teisiniai ir ekonominiai aspektai  • Reikalavimų taikymo ir laikymosi praktika vykdant vidinius, tarptautinius, tranzitinius ir kabotažinius krovinių pervežimus  • Transporto priemonės dokumentų (registracijos, techninės apžiūros, tinkamumo, sertifikavimo ir kt.) ir įrašų juose patikrinimas  • Krovinį lydinčių dokumentų (skirtingų pervežimo rūšių atvejais) pildymas ir kontrolė | Teoriniam mokymui 1 val.  Praktiniam mokymui 7 val. | Iš viso daliai 8 val. |
| Iš viso | | | 36 val. | |

Kiekviena mokymo dalis gali būti vykdoma jos vedimą padalinus į dvi mokymo dienas paeiliui. Mokymų dalyvis atskirų mokymo dalių mokymuose gali dalyvauti skirtingose mokymo įstaigose: tokiu atveju mokymo įstaiga jam išduoda kiekvienos mokymo dalies baigimą patvirtinantį dokumentą. Mokymų dalių atlikimo eiliškumą pasirenka mokymų dalyvis. Programos baigimą patvirtinantį dokumentą išduoda ta mokymo įstaiga, kurioje atlikta mokymo kurso baigiamoji dalis. Siekiant užtikrinti informacijos apie asmens dalyvavimą mokymuose apsikeitimą tarp mokymo įstaigų ir kontroliuojančių institucijų, duomenimis apie mokymo (ar jo dalių) vykdymo, įvykdymo ar baigimą patvirtinančių dokumentų išdavimo faktus, gali būti keičiamasi atitinkamą informaciją talpinant elektroninėje duomenų bazėje.

Mokymų dalyviui pageidaujant, gali būti įskaitomas jo per pastaruosius penkerius metus baigtas mokymas pagal Europos Parlamento ir Tarybos direktyvą 2008/68/EB reikalaujamą mokymą apie pavojingųjų krovinių vežimą arba pagal Tarybos reglamentą (EB) Nr. 1/2005 reikalaujamą mokymą apie gyvūnų vežimą – tokiu atveju mokymų dalyviui neprivaloma dalyvauti temos *Pavojingųjų krovinių ir gyvūnų vežimas* mokyme.

\_\_\_\_\_\_\_\_\_\_\_\_\_\_\_\_\_\_\_\_